cyanic-selkie/wikianc huggingface dataset:
Ծովակն
Հանքավայրեր
Ոսկերչական որակի ամենամեծ բյուրեղը հայտնաբերվել է 1910 թվականին Բրազիլիայում (զանգվածը 110,5 կգ, տրամագիծը՝ 42 սմ։ Այդ բյուրեղից ստացվել է 220 հազար կարատ նիստավորման նյութ։ Նույն տեղում ավելի վաղ գտնվել է 18 կգ զանգվածով ծովակն, որը կոչել են Ժակետո, որից ստացվել է մոտ 30 հազար կարատ ոսկերչական նյութ ։
Կիրառում
Հանդիպում են ապակե իմիտացիաներ։ Սինթետիկ ծովակնը արդյունաբերական ծավալներով չեն արտադրում (տնտեսապես աննպատակահարմար է)։ Արհեստական ակվամարինների տեղ են անցնում հաճախ սինթետիկ շպինելները կամ կորունդը։
Ծովակնը արժեքավոր թանկարժեք քար է։ Հումքի համեմատաբար մեծ առաջարկը հանգեցնում է նրան, որ պահանջված են, առաջին հերթին, խոշոր՝ ավելի քան 10 կարատ մուգ երկնագույն քարերը։ Այդ արդյունքը ստանալու համար քարերի մեծ մասը երեսակումից հետո ենթարկվում է տաքացման (մինչև 400-500 °C) կամ ճառագայթման, ընդ որում եռավալենտ երկաթի վերականգնման արդյունքում տեղի է ունենում գույնի փոփոխություն, օրինակ ՝ կանաչավուն երկնագույնից երկնագույն։ Ոսկերչական արտադրության քարերի որակի գնահատման համար հաշվի է առնվում բյուրեղի չափը, ճաքերի առկայությունը և խառնուրդայնությունը։ Միջազգային շուկայում ամենամեծ արժեք են ներկայացնում ավելի քան 3 կարատ կշռով ինտենսիվ կապույտ նիստավոր քարերը։ Ճաքերի և խառնուրդների առկայությունը քարի արժեքը նվազեցնում է 60-70 % - ով։
Խոշոր օրինակները գտնվում են՝ Բրիտանական թանգարանի, Ազգային պատմության ամերիկյան թանգարանի, Սմիթսոնյան ինստիտուտի հավաքածուներում։ Ակվամարինի խոշոր հավաքածուներ կան նաև Ռուսաստանում, Իրանում ու Թուրքիայում։ Ուկրաինական 139 գրամ զանգվածով կամ 695 կարատ երեսակված ծովակնը գտնվում է Մոսկվայի Գունավոր քարեր սալոնում (1985 թվականի դրությամբ)։
Ակվամարինով զարդարել են թագավորական թագերը, օգտագործվե է որպես ակնոցների ոսպնյակ (առաջին ոսպնյակները թվագրվում են 1300 թվականին)։  Հայտնի հղկված քարերից ամենամեծը կշռում է 2594 կարատ։ Հղկված ամենախոշոր ակվամարիններից մեկը (184 գրամ կամ 920 կարատ) տեղադրված է անգլիական թագուհու թագի վրա։
Ակվամարինը սովորաբար երեսակում են աստիճանական երեսակմամբ, իսկ ուղղանկյուն կամ օվալ ձևի դեպքում սեպերով երեսակմամբ, սակայն առավել հաճախ կիրառվում է զմրուխտային երեսակումը։
Ալիսիա դե Լառոչա
Ալիսիա դե Լառոչա ( Alicia de Larrocha y de la Calle ), իսպանացի դաշնակահարուհի։
Երեք տարեկանից սովորել է երաժշտություն Ֆրենկ Մարշալի մոտ։ 1929 թվականին Սևիլյայում Իբերոամերիկյան ցուցահանդեսի շրջանակներում նա տվել է իր առաջին համերգը վեց տարեկան հասակում։ Առաջին ձայնագրությունը (Ֆրեդերիկ Շոպենի երկու փոքրիկ պիեսաներ) կատարվել է դաշնակահարուհու ինը տարեկան հասակում։
1947 թվականից դե Լառոչան համերգներով սկսել է շրջագայել։ 1954 թվականին կատարել է առաջին շրջագայությունը լոսանջելեսյան ֆիլհարմոնիկ նվագախմբի հետ` Ամերիկայի Միացյալ Նահանգներով։ Սկզբում դաշնակահարուհին գերադասում էր կատարել մոցարտյան երգացանկից ստեղծագործություններ, բայց հետագայում իսպանական և լատինամերիկյան երաժշտությունը պրոպագանդելու նրա ձգտման ուժը հանգեցրեց նրան, որ սկսեցին իր անունը ասոցացնել այնպիսի հեղինակների ստեղծագործությունների հետ, ինչպիսիք են Անտոնիո Սոլերը, Իսահակ Ալբենիսը և Էնրիկե Գրանադոսը։ Գրեմմի չորս մրցանակներից երկուսը նրան հանձնվել է Ալբենիսի ստեղծագործությունների մենակատարման համար (1974, 1988 թվականներ), մեկը՝ Գրանադեսի համար (1991 թվական), մեկն էլ՝ Ռավելի և Գաբրիել Ֆորեի դաշնամուրային կոնցերտների համար (1975 թվական)։ Ալիսիա դե Լառոչայի մյուս պարգևներից են Ալբենիսի շքանշանը (2004 թվական) և Աստուրիասի արքայազնի պարգևը (1994 թվական)։
Արտաքին հղումներ
Կատեգորիա:Դաշնակահարներ Կատեգորիա:Իսպանացի դաշնակահարներ Կատեգորիա:Պատվո լեգեոնի շքանշանի ասպետներ Կատեգորիա:Իսպանացի կոմպոզիտորներ Կատեգորիա:«Գրեմմի» մրցանակի դափնեկիրներ Կատեգորիա:Իսպանացի երաժիշտներ
Միրելլա Ֆրենի
Միրելլա Ֆրենի (Mirella Freni, ), իտալացի օպերային երգչուհի (սոպրանո), ում երգացանկն ընդգրկում է Վերդի, Պուչինի, Մոցարտ և Չայկովսկի ։ Առաջին անգամ բեմ է բարձրացել 1955 թվականի փետրվարի 3-ին Մոդենայում՝ կատարելով Միկաելայի դերերգը Բիզեյի «Կարմեն» օպերայում։ Հետագայում հանդես է եկել «Լա Սկալա», «Մետրոպոլիտեն օպերա» և այլ առաջատար օպերային թատրոնների բեմերի վրա։
Կենսագրություն
Մանուկ հասակից ծանոթ է Լուչիանո Պավարոտիի հետ (նրանց մայրերը աշխատում էին միևնույն ծխախոտի գործարանում)։
Առաջին ելույթը տեղի է ունեցել 1955 թվականի փետրվարի 3-ին Մոդենում՝ Բիզեի «Կարմեն» օպերայում։ 1958 թվականին հանդես է եկել Թուրինի օպերային թատրոնում։ Հետագա տարիներին համագործակցել է «Լա Սկալա», «Մետրոպոլիտեն օպերա» և այլ թատրոնների հետ։
Պիզայի համալսարանի պատվավոր դոկտոր։
Ֆրենիի հետ աշխատել են հայտնի դիրիժորներ, այդ թվում՝ Հերբերտ ֆոն Կարայանը, Ջեյմս Լիվայնը, Ալեն Լոմբարը, Օլիվիերո դը Ֆաբրիտիսը և այլն։
1978 թվականին ամուսնացել է բուլղարացի երգիչ Նիկոլայ Գյաուրովի հետ (1925-2004), ում հետ բազմիցս հանդես են եկել միասին և ստեղծել համատեղ շատ երաժշտական գործեր։
Արտաքին հղումներ
Կատեգորիա:Իտալացի օպերային երգչուհիներ Կատեգորիա:Իտալացի սոպրանոներ Կատեգորիա:Իտալացի օպերային սոպրանոներ Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ Կատեգորիա:20-րդ դարի օպերային երգչուհիներ
Տոմաշ Ադամեկ
Տոմաշ Ադամեկ (Tomasz Adamek, ), լեհ պրոֆեսիոնալ բռնցքամարտիկ, առաջին ծանր և գերծանր քաշային կարգերի ներկայացուցիչ։ Միջին ծանր քաշային կարգում WBC վարկածով աշխարհի չեմպիոն (2005-2007), առաջին ծանր քաշային կարգում IBF վարկածով աշխարհի չեմպիոն (2008-2009)։
Ընտանիք
1996 թվականի հոկտեմբերի 13-ին Տոմաշը ամուսնացել է Դորոտի հետ։ Մեկ տարի անց ծնվել է  նրանց աղջիկը՝ Ռոքսաննան, իսկ 2000 թվականի օգոստոսին՝ Վերոնիկան։ Սկզբնական շրջանում նա իր կնոջ հետ ապրել է բնակարանում, հետո նրանք տեղափոխվել են Գիլովիչում գտնվող նորակառուցյ շենք։ 2008 թվականին նա իր ընտանիքի հետ մեկնել է ԱՄՆ, որտեղ նրանք ապրել է Նյու Ջերսիում։
Կարիերան սիրողական բռնցքամարտում
Ադամեկը բռնցքամարտով հետաքրքրվել է 4-րդ դասարանում։ 12 տարեկանում «Ալպինիստ Ժիվեց» ակումբում սկսել է զբաղվել բռնցքամարտով։ Նրա առաջին մարզիչները եղել են Ստեֆան Գավրոն և Ստանիսլավ Օրլիչին։ 1992 թվականին Ադամեկը ուղևորվել է Կորկ քաղաք, որտեղ մարզումներ է անցկացրել Կազիմեժ Ռոչալսկոյի ղեկավարությամբ։ Իր արագ հաջողությունների համար նա կանչվել է շտաբ, որտեղ նրա հետ անհատական պարապմունքներ է անցկացրել Յանկուշ Գորտատը (միջին ծանր քաշային կարգում Օլիմպիական խաղերի երկակի մրցանակակիր)
Լեհաստանի առաջին առաջնությունում, որը տեղի է ունեցել 1995 թվականին Տոմաշ Ադամեկը միջին քաշային կարգում հաղթող է ճանաչվել։ Նա այդ ժամանակ եղել է  18 տարեկան։ 1996 թվականին միջին քաշային կարգում հաղթել է Լեհաստանի առաջնությունում, իսկ 1997 թվականին դարձել է Լեհաստանի առաջնության միջին ծանր քաշային կարգի չեմպիոն։ 1997 թվականին նա Բուդապեշտում մասնակցել է աշխարհի առաջնությանը։ 1998 թվականին նա միջին ծանր քաշային կարգում ստացել է բրոնզե մեդալ։ Սիրողական բնցքամարտում նա ունեցել է 120 մարտ, որոնցից 108-ը ավարտել է հաղթանակով։
Միջին ծանր քաշային կարգ
Պրոֆեսոինալ ռինգում նրա առաջին մարտը տեղի է ունեցել 1999 թվականի մարտին՝ միջին ծանր քաշային կարգում։ Սկսել է ակտիվ բռնցքամարտել թույլ մրցակիցների դեմ։ Այդպես նա աստիճանաբար բարձրացել է իր ցուցանիշներով։ 6 տարի միջին ծանր քաշային կարգում լինելով պրոֆեսիոնալ բռնցքամարտիկ, նա ունեցել է 28 հաղթանակ։
Չեմպիոնական պայքար Պոլ Բրիգսի դեմ
2005 թվականին Ադամեկը բարդ պայքարից հետո դատավորների մեծամասնության որոշմամբ հաղթող է ճանաչվել Պոլ Բրիգսի դեմ մարտում ։
Երկրորդ մարտը Պոլ Բրիգսի դեմ
2006 թվականի հոկտեմբերին տեղի է ունեցել երկրորդ մարտը Տոմաշ Ադամեի և Պոլ Բրիգսի միջև։ Առաջին ռաունդում ավստրիացին Ադամեկին նոկդաունի է ենթարկել։ Բայց Տոմաշը միանգամից ուշքի է եկել և ակտիվ շարունակել մարտը։ 9-րդ ռաունդում Ադամեկը իր գեղեցիկ հարվածի ստացել է մեկ միավոր։ Տոմաշ Ադամեկը կրկին հաղթել է դատավորների մեծամասնության որոշմամբ  ։
Առաջին պարտություն
2007 թվականի փետրվարին մարտ է տեղի ունեցել միջին ծանր քաշային կարգում անհաղթելի չեմպիոն Տոմաշ Ադամեկի և Չեդ Դոուսոնի միջև։ 7-րդ ռաունդում Դոուսոնը ձախ կրոսով հարվածել է Ադամեկի որովայնին։ Ադամեկը ընկել է և միանգամից բարձրացել։ Մրցադատավորը նոկդաուն է գրանցել։ 10-րդ ռաունդում ձախ հուկ է իրականացրել և իր մրցակցին նոկդաունի ենթարկել։ Մարտի շարունակությունից հետո Ադամեկը անընդհատ փորձել է հարվածել Դոուսոնին, բայց անարդյունք։ Դոուսոնը միավորներով հաղթել է Ադամեկին և դարձել նոր չեմպիոն։ Մարտի ավարտից հետո Ադամեկը խոստովանել է, որ նրան արագությունը չի հերիքել, և Դոուսոնը հաղթել է։ Պարտությունից հետո Ադամեկը բարձրացել է առաջին ծանր քաշային կարգ   ։
Չեմպիոնական մարտ Քանինգեմի դեմ
2008 թվականի դեկտեմբերին հաղթել է գործող չեմպիոն Միր Սթիվ Քանինգեմն։ Ադամեկը երեք անգամ մրցակցին նոկդաունի է ենթարկել և իր կարիերային ընթացքում երկրորդ անգամ դարձել աշխարհի չեմպիոն ։
Գորանի (պար)
Գորանի, հայկական սգո պար` կապված հասարակական կամ տարերային աղետները ողբալու հետ։
Անվան ստուգաբանություն
«Գորանի» անվանումը կապված է հայերեն «գոռ» արմատի հետ, որը նշանակում է աղմուկ, ժխոր, խուճապ, ծեծկռտուք, մարտ, կռիվ։ «Գոռալ» նշանակում է ճչալ, ոռնալ, բղավել, «գորան»՝ անմշակ։
Խորհուրդը
«Գորանին» ունի ընդհանուր ձախ և հետ գնացող տեղաշարժ։ Պարի հատակագծում քայլերի գծերի անկյուններն ուղղված են ինչպես դեպի կյանքի շրջան, այնպես էլ նրա սահմանից դուրս՝ անդրշիրիմյան աշխարհ։ Միաժամանակ հատակագծի ողջ զարդանկարն ասես պատկերում է մայր մտնող արև։ Պարաշարքի կառուցվածքը մեկ շարք է, որը վերածվում է աղեղի։ Կանգնում են ուս ուսի՝ ասես ընդհանուր վշտի մեջ համախմբված։ Ձեռքերը միահյուսվում են ճկույթներով և ծալվում արմունկներում՝ ուղիղ անկյան տակ։ Դաստակները ուղղված են առաջ։ «Գորանի» պարի մի տարբերակում ձեռքերը ճոճվում են ուղղահայաց՝ վերև, ներքև, և հորիզոնական՝ ձախ, աջ, ձախ, տարբեր պարբերականությամբ, բայց նույն հաշվին միևնույն ուղղությամբ։ Մեկ այլ տարբերակում՝ յուրաքանչյուր քայլի ընթացքում ձեռքերը կատարում են երկուական շեշտված պտույտներ։ Ոչ մեծ պտույտները կատարում են առանց դաստակները ծալելու, բայց արմունկների ծալումներով, որը զուգորդվում է արմունկներից մինչև մատները շառավղային պտույտներով։ Պտույտների ժամանակ ձեռքերը փոքր-ինչ իջնում են գոտկատեղից, իսկ բարձրանալուց կրծքից չեն անցնում։ «Գորանիի» Ալաշկերտի տարբերակում առաջնորդը կամ պարողներից որևէ մեկը, երբեմն պարող կանանցից մեկը գլխին է դնում ջրով լի պղնձե թասը, որը ձեռքերով պահել չի կարելի։ Ոտքերի շարժումները պետք է չափազանց դանդաղ լինեն և պատկերեն օձի շարժումները ջրում։ Պարողների ծնկների խորը կքանիստերն ու ուղղումները պետք է փոխանցեն օձի ընկղմումը ջրի մեջ և ջրի մակերես դուրս լողալը։ Պարաձևի այս տարբերակի հարթ հատակագիծ ունենալը և աջ ընդհանուր տեղաշարժերը փաստում են մոգական գործողության դրական նպատակների մասին։ Սա արդեն ոչ թե երաշտի ողբ է, այլ լավատեսությամբ անձրև կանչելու ծես։
Պարային քայլերը
Պարաձևը կազմված է 12 քայլից, և ընդամենը մեկ փոքր և մեկ խոշոր քայլ տեղաշարժում է դեպի ձախ ։
Հենրի Հոլիդեյ
Հենրի Հոլիդեյ (Henry Holiday, ), վիկտորյական դարաշրջանի բրիտանացի նկարիչ, որն ստեղծել է ժանրային նկարներ և բնանկարներ, եղել է ապակենախշերի դիզայներ, նկարազարդող և քանդակագործ։ Պրեռաֆայելիտների գեղարվեստի դպրոցի հետևորդ է եղել։
Կենսագրություն
Հենրի Հոլիդեյը ծնվել է 1839 թվականին Լոնդոնում։ Վաղ տարիքից նա կարողություններ է դրսևորել արվեստի ոլորտում և կրթություն է ստացել Ուիլյամ Քեյվ Թոմասի մոտ։ Նա սովորել է Հեթերլիի արվեստի դպրոցում (մեկ այլ նկարիչ Ֆրեդերիկ Ուոքերի հետ), իսկ 1855 թվականին 15 տարեկանում ընդունվել է Գեղարվեստի թագավորական ակադեմիա։
Ալբերտ Մուրի և Սիմեոն Սոլոմոնի հետ ունեցած մտերմության շնորհիվ նա ներկայացվել է Պրեռաֆայելիտների եղբայրության նկարիչներ Դանթե Գաբրիել Ռոսսետտիին, Էդվարդ Բյորն-Ջոնսին և Ուիլյամ Մորիսին։ Դա առանցքային նշանակություն է ունեցել նրա հետագա գեղարվեստական և քաղաքական կյանքի վրա։
Հոլիդեյը նկարներ է ստեղծել ինչպես յուղաներկով, այնպես ջրաներկով։ 1858 թվականին նրա առաջին նկարը, որն ստեղծված էր բնանկարային գեղանկարչության ոճով, ցուցադրվել է Գեղարվեստի ակադեմիայում և միանգամից վաճառվել է։ Այդ նկարից հետո նրան սկսել են հաճախ ցուցադրել Թագավորական ակադեմիայում և այլ ցուցահանդեսներում։
Հոլիդեյը բավականին ժամանակ է անցկացրել Էդվարդ Բյորն-Ջոնսի արվեստանոցում, որտեղ նկարիչների խմբերը հանդիպում էին՝ քննարկելու նկարները և գաղափարներ փոխանակելու։ Բյորն-Ջոնսի ազդեցությունը կարելի է տեսնել Հոլիդեյի բազմաթիվ աշխատանքներում։ 1861 թվականին Հոլիդեյն սկսել է աշխատել Փաուելի գործարանում ներկված ապակու դիզայնի վրա։ Փաուելի ապակու գործարանում աշխատելու ընթացքում նա կատարել է ավելի քան 300 աշխատանք, հիմնականում ԱՄՆ-ից պատվիրատուների համար։ Նա թողել է Փաուելի գործարանը 1891 թվականին, որպեսզի ստեղծի ապակենախշերի, խճանկարների, արծնապակու, կրոնական նկարների արտադրության իր սեփական գործարանը Հեմփսթեդում։
1864 թվականի հոկտեմբերին Հենրի Հոլիդեյն ամուսնացել է Քեյթ Ռավենի հետ, և նրանք տեղափոխվել են Լոնդոնի Բայսվատեր շրջան։ Նրա կինը եղել է տաղանդավոր ասեղնագործուհի և աշխատել է «Մորիս և Քո.» ընկերությունում։ Նրանք ունեցել են մեկ դուստր՝ Ուինիֆրիդը ։
1874 թվականի հունվարին Հոլիդեյը Լուիս Քերոլի պատվերով ստեղծել է «Սնարքի որսը» գրքի նկարազարդումը։ Նա Քերոլի հետ ընկերություն է արել ամբողջ կյանքի ընթացքում ։
Հոլիդեյը իր ողջ կյանքի ընթացքում հարել է սոցիալիստական հայացքների, կնոջ՝ Քեյթի և Ուինիֆրիդի հետ աջակցել է սուֆրաժիստական շարժմանը։
Հենրի Հոլիդեյը մահացել է 1927 թվականի ապրիլի 15-ին՝ կնոջ՝ Քեյթի մահից երկու տարի անց։ Նրա ազգական Գիլբերտ Հոլիդեյը (1879—1937)՝ սըր Ֆրեդերիկ Հոլիդեյի որդին, ևս եղել է հայտնի նկարիչ ։
Արտաքին հղումներ
Կատեգորիա:Պրեռաֆայելիտներ Կատեգորիա:Բրիտանացի պատկերազարդողներ Կատեգորիա:19-րդ դարի անգլիացի նկարիչներ Կատեգորիա:Անգլիացի նկարիչներ Կատեգորիա:19-րդ դարի նկարիչներ Կատեգորիա:Բրիտանացի արվեստագետներ
Ջոզեֆ Բենքս
Աըր Ջոզեֆ Բենքս (Sir Joseph Banks, 1st Baronet, ), անգլիացի բնագետ, բուսաբան, բարոնետ։ Թագավորական հասարակության նախագահ (1778-1820) Բանիի մեծ խաչ շքանշանի ասպետ։
Վաղ տարիներ
Ջոզեֆ Բենքսը ծնվել է Համայնքների պալատի անդամի ընտանիքում։ Նախնական կրթությունը ստացել է Հարրոուի դպրոցում, ապա Իթոնում։ Լինելով երիտասարդ՝ հետաքրքրություն է ցուցաբերել բնության հետազոտությունների նկատմամբ՝ ուսումնասիրելով հայրենի Լինքոլնշիրը։
1760 թվականին ընդունվել Է Օքսֆորդի համալսարան, լքել այն 1764 թվականին, բայց առանց աստիճանի։ Նրա հայրը ինքնասպան է եղել 1761 թվականին, և Ջոզեֆը ժառանգել է Ռիվսբայ Օբբի խոշոր կալվածքը։ Այդ ժամանակ նրա ընկերների թվում հայտնվում է Դանիել Սուլանդերը, որի միջոցով Բենքսը ծանոթանում է Կարլ Լիննեյի հետ։ Բենքսը դառնում է Գեորգի III թագավորի խորհրդականը և կոչ է անում նրան աջակցել արշավախմբին նոր հողեր բացելու համար, գաղտնի փայփայելով նպատակը և ինքն էլ մասնակցել դրանց մեջ, որպեսզի մարի բուսաբանության հանդեպ սերը։
1765 թվականին Բենքսը Ֆիպպսի հետ ճամփորդել է Նյուֆաունդլենդ և Լաբրադոր՝ տեղի բնությունն ուսումնասիրելու նպատակով։ Նյուֆաունդլենդի և Լաբրադորի ֆլորայի և ֆաունայի նկարագրության ժամանակ նա առաջին անգամ կիրառեց Լիննեյի համակարգը։
Երիտասարդ տարիներ
1778 թվականի նոյեմբերի 30-ին Բանկն ընտրվեց Թագավորական ընկերության նախագահ, նա այս պաշտոնում էր գրեթե 42 տարի՝ առաջնորդելով բրիտանական գիտության ընթացքը 18-րդ դարի վերջին և 19-րդ դարերի սկզբին։ Բանկերը անգլիացի ճանապարհորդներ և գիտնականներ ուղարկում էին աշխարհի տարբեր մասեր՝ մեծահոգաբար ֆինանսավորելով հետազոտությունները։ Նա հրամայեց Ջորջ Վանկուվերին ուղարկել Խաղաղ օվկիանոսի հյուսիս-արևելք, Ալան Քանինգհեմին՝ Բրազիլիա, իսկ այնուհետև՝ հյուսիսային և հյուսիս-արևմուտք Ավստրալիա՝ հավաքելու համար հերբարիումներ, Ուիլյամ Բլին՝ տեղափոխել հացահատիկի ծառ՝ Հարավ-խաղաղօվկիանոսյան կղզիներից՝ Անթիլներ։ Բանկերը աջակցեցին (ներառյալ գումարները) Ուիլյամ Սմիթին՝ Անգլիայի երկրաբանական քարտեզը ստեղծելու իր երկար ջանքերում, ստեղծել Անգլիայի երկրաբանական քարտեզ`ամբողջ երկրի առաջին երկրաբանական քարտեզը։ Ավստրալիայից վերադարձած յուրաքանչյուր անգլիական նավ՝ Բանկերի խնդրանքով, բերում էր բույսերի, կենդանիների կամ հանքանյութերի նմուշներ, որոնք Անգլիայում ենթարկվում էին համակողմանի հետազոտության։ Սոհոյի տունը, որտեղ նա ապրում էր, այն ժամանակ լայնորեն բաց էր գիտնականների և ուսանողների համար. Նա, ինչպես և, գրադարանավար էր և դաստիարակ էր իր հավաքածուներում։
1788 թ.-ին Բանկերը ստեղծեցին Լոնդոնի ասոցիացիան՝ Աֆրիկայի ներքին մասերի բացահայտման խթանման համար, ավելի լավ հայտնի է որպես աֆրիկյան ասոցիացիա կամ աֆրիկյան հասարակություն (The Association for Promoting the Discovery of the Interior Parts of Africa, African Association): Ասոցիացիայի հովանու ներքո Ջոն Լեդարդը, Սիմոն Լուկասը, Դանիել Հոսթոնը, Մունգո Պարկը, Ֆրիդրիխ Հորնամենը, Յոհան Լյուդվիգ Բուրխարդտը, Հենրի Նիքոլսը, որոնք շատ բաներ են պարտական ​​Բանկերին։ thumb | Բարոնետի Coոզեֆ Բանկերի զինանշանը. փորագրության անհայտ նկարչի կողմից, ձեռքով նկարված։ 1803. 22 x 17 սմ Ավստրալիայի ազգային գրադարան։ 1781-ին Բանկերը ազնվորեն բարձրացան ազնվականությանը, ստացան Բարոնետի տիտղոսը, իսկ 1797-ին դարձավ Թագավորական մասնավոր խորհրդի անդամ։
Նա երեխաներ չի ունեցել։
Արտաքին հղումներ
Կատեգորիա:Անգլիացի ճանապարհորդներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:18-րդ դարի անգլիացիներ Կատեգորիա:Պրուսիայի գիտությունների ակադեմիայի անդամներ Կատեգորիա:Օքսֆորդի համալսարանի շրջանավարտներ Կատեգորիա:Անգլիացի բնագետներ Կատեգորիա:Անգլիացի բուսաբաններ Կատեգորիա:Անգլիացի հնագետներ Կատեգորիա:Սանկտ Պետերբուրգի գիտությունների ակադեմիայի պատվավոր անդամներ Կատեգորիա:Ամերիկյան փիլիսոփայական ընկերության անդամներ Կատեգորիա:Նիդերլանդների արվեստի և գիտությունների թագավորական ակադեմիայի անդամներ Կատեգորիա:Բաղնիքի շքանշանի Մեծ Խաչի ասպետներ
Ուժովկա (գյուղ, Չեռվոնոարմեյսկի շրջան)
Ուժովկա (Ужівка), գյուղ Ուկրաինայի Ժիտոմիրի մարզի Չեռվոնոարմեյսկի շրջանում։
2001 թվականի տվյալներով Ուժովկա գյուղում բնակվում էր 48 մարդ։
Արտաքին հղումներ
Կատեգորիա:Ուկրաինայի Ժիտոմիրի մարզի Չեռվոնոարմեյսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1867 թվականին հիմնադրված բնակավայրեր
Դավիթ Իշխանյան
Դավիթ Ռուբենի Իշխանյան, ծնվել է 1968 թ. դեկտեմբերի 27-ին, ԱՀ Մարտունու շրջան ի Աշան գյուղ ում. կուսակցական, պետական, քաղաքական գործիչ, ազատամարտիկ։
Ծանոթագրություններ
Կատեգորիա:Արցախի Հանրապետության Ազգային ժողովի 7-րդ գումարման պատգամավորներ
Driver (1999, տեսախաղ)
Սյուժե
NYPD-ի հետախույզ և մրցարշավի նախկին վարորդ Ջոն Թաները լեյտենանտ Մակքենզիի կողմից ուղարկվում է գաղտնի՝ Կաստալդիի գլխավորած հանցավոր սինդիկատը հետաքննելու համար. Մակքենզին հրահանգում է Թաներին գնալ Մայամի և հանդիպել Ռուֆուս անունով մի կավատի։ Մայամի ժամանելուց հետո Թաները օգտագործում է իր վարորդական հմտությունները՝ ավտոկայանատեղիում գտնվող որոշ գանգստերներին ապացուցելու համար և դառնում նրանց փախուստի վարորդը։
Թաները աշխատանք է կատարում տարբեր հանցագործների համար, նախքան Ռուֆուսին հանդիպելը, ով հանձնարարում է Թաներին փրկել Ժան-Պոլին՝ իր համախոհներից մեկին։ Ավելի ուշ Ռուֆուսին գնդակահարում է իր ընկերուհին՝ Ջեսսին, որին բռնում է Թանները, և նա բացահայտում է, որ Ժան-Պոլն այժմ Սան Ֆրանցիսկոյում է։
Թանները գնում է Սան Ֆրանցիսկո, որտեղ նա վերջապես հանդիպում է Կաստալդիին և սկսում աշխատել անմիջապես նրա համար։ Նա նաև հանդիպում է Ռաստի Սլեյթերին՝ իր նախկին մրցակցին, ով նույնպես աշխատում է Castaldi-ում։ Ավելի ուշ Թաները իմանում է, որ Կաստալդին աշխատում է Դոն Հենքոկ անունով մի մարդու հետ, ով հավակնում է նախագահի պաշտոնին։ Ավելի ուշ նա կասկածում է, որ Սլեյթերը լրտեսել է իրեն և հետապնդման ժամանակ խորտակել է Սլեյթերի մեքենան, ինչի արդյունքում Սլեյթերը ձերբակալվել է։
Կաստալդիի սինդիկատը տեղափոխվում է Լոս Անջելես, որտեղ Կաստալդին ծրագրում է սպանել ՀԴԲ գործակալ Բիլ Մեդոքսին։ Թանները հրահանգում է Լեքին, որը ոստիկանության աշխատակիցն է, ապահովել, որ Մեդոքսը հայտնվի, հակառակ դեպքում նրա ծածկույթը կարող է փչվել։ Սպանությունն անհաջող է, և ոստիկանությունը դարանակալում է գանգստերներին՝ ստիպելով Թաներին նրանց տեղափոխել ապահով վայր։ Թաները կասկածելի գանգստերներին համոզում է, որ Սլեյթերը ոստիկանությանը պատմել է ծրագրված սպանության մասին։ Ավելի ուշ Լեքը պատմում է Թաներին, որ ՄակՔենզին վերջերս հանդիպել է Մարկուս Վոնի հետ՝ ՀԴԲ-ի կոռումպացված գործակալ, ով աշխատում է Կաստալդիի և Հենքոքի հետ։
Այնուհետև սինդիկատը տեղափոխվում է Նյու Յորք, որտեղ Կաստալդին ծրագրում է բարձրաստիճան սպանություն։ Ոստիկանության աշխատակիցները Թաներին ասում են, որ Մակքենզին ցանկանում է, որ նա դուրս գա գաղտնի գործողությունից, քանի որ նա անհանգստանում է Թաների ծածկույթի համար, և Լեքն ասում է Թաներին, որ Հենքոկը կաշառել է ՀԴԲ-ի մի քանի մարդկանց։ Թանները մնում է գաղտնի և շարունակում է աշխատել Կաստալդիի համար՝ նպատակ ունենալով բացահայտել իր ծրագիրը։
Վալետտա ՖԱ
Վալետտա, պրոֆեսիոնալ ֆուտբոլային ակումբ Մալթայի մայրաքաղաք Վալետտայից։ Վալետտա ֆուտբոլային ակումբը հիմնադրվել է 1943 թվականին Վալետտա Պրեստոնսի, ''Վալետտա ստ. Պաուլսի և Վալետտա Յունայթեդի'' միավորումից հետո, վերջինս հաղթել էր լիգայում երկու անգամ Երկրորդ համաշխարհային պատերազմից առաջ։ Վալետտան նաև ունի ֆուտբոլի թիմ, որը հանդես է գալիս Մալթայի ֆուտբոլի բարձրագույն լիգայում։
Պատմություն
Վալետտան ստեղծվել է Մալթայի երկու ուժեղ թիմերի միավորումից, որոնցից Վալետտա Յունայթեդը հայտնի էր որպես 'հրապարակի թիմ', քանի որ ակումբը տեղակայված էր Սուրբ Գեորգի հրապարակում։ Վալետտա Յունայթեդը ներկայացնում էր քաղաքը 1904-ից 1932 թվականներին։
Մալթայի Վալետտա քաղաքը ունի հարուստ ֆուտբոլային պատմություն։ 1886-ից 1919 թվականներին քաղաքն ուներ 14 ֆուտբոլային ակումբ։
Վալետտա Յունայթեդ ֆուտբոլային ակումբը հիմնադրվել է 1903 թվականին տեղի երիտասարդների կողմից։ Կղզու երիտասարդության մոտ ֆուտբոլի նկատմամբ սերը եկել է Մեծ Բրիտանիայից։ Նրանք կտրում էին իրենց սպիտակ անդրավարտիքները և դարձնում էին կիսաանդրավարտիք, որով խաղում էին ֆուտբոլ։
Վալետտա Յունայթեդը իր առաջին խաղն անցկացրել է 1904 թվականի հունվարի 9-ին ։ Վալետտան հանդիպեց Քոլեջի դպրոցի թիմի հետ և հաղթեց 1-0 հաշվով ։
Ձեռքբերումներ
21 որպես Վալետտա ՖԱ 2 որպես Վալետտա Յունայթեդ (1914–15*, 1931–32*)
Ծանոթագրություններ
Կատեգորիա:Մալթայի ֆուտբոլային ակումբներ
(9994) Գրոցիուս
(9994) Գրոցիուս (Grotius), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,586471 ա. մ., առավելագույնը մոտենում է 2,1358 ա. մ. հեռավորության վրա և հեռանում 3,0372 ա. մ. ։ Արեգակի շուրջ մեկ ամբողջական պտույտ է կատարում 1519,36 երկրային օրվա ընթացքում, իր ուղեծրով շարժվելով միջինում 0,236942 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,17° անկյուն։
Արտաքին հղումներ
Կատեգորիա:1960 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կոմարովո (գյուղ, Վյազեմսկի շրջան)
Կոմարովո (Комарово), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 35 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վյազեմսկի շրջանի բնակավայրեր
(2135) Արիստեուս
(2135) Արիստեուս (Aristaeus), աստերոիդ ապոլոնի ընտանիքում։ Հայտնաբերվել է 1977 թվականի ապրիլի 17-ին Շելտ Բասի և Էլեանոր Հելինի կողմից Պալոմարում ։
Միջին հեռավորությունը Արեգակից կազմում է 1,599462 ա. մ., առավելագույնը մոտենում է 0,7949 ա. մ. հեռավորության վրա և հեռանում 2,404 ա. մ., իսկ Երկրի ուղեծրին Արիստեուս աստերոիդը նվազագույնը մոտենում է 0,0114 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 738,85 երկրային օրվա ընթացքում, իր ուղեծրով շարժվելով միջինում 0,48724 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,06° անկյուն։
Արտաքին հղումներ
Կատեգորիա:1977 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Ապոլոնի ընտանիքի աստերոիդներ
Հայրենական մեծ պատերազմում զոհվածների հուշարձան (Կրասնի Սուլին)
Հայրենական Մեծ պատերազմում զոհվածների հուշարձան (Памятник погибшим в годы Великой Отечественной войны), հուշարձան Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքի Նեսվետայ ՊՇԷԿ միկրոշրջանում (микрорайон Несветай ГРЭС)։ Հուշարձանը եղբայրական գերեզմանի վրա տեղադրվել է 1958 թվականին ։
Պատմություն
Զոհված զինվորների հուշարձանը եղբայրական գերեզման է, որը գտնվում է Կրասնի Սուլին քաղաքի Նեսվետայ ՊՇԷԿ միկրոշրջանում։ 1958 թվականի ապրիլի 14-ին, Ժողովրդական պատգամավորների քաղաքային խորհրդի գործադիր կոմիտեի որոշմամբ, գերեզմանի վրա տեղադրվել է երկու պատկերաքանդակով երկաթբետոնե տիրաժային հուշարձան ։
Պատվանդանի վրա արված է հետևյալ մակագրությունը. «1941-1945 թվականներ» ։
Հուշատախտակի վրա գրված է. «Հավերժ փա՜ռք հերոսներին» և թվարկված են խորհրդային բանակի 16 զոհված սերժանտների և զինվորների ազգանունները.
Պսկովսկի Ն. Ֆ. Բիլենկո Գ. Զ. Բաբիչև Ի. Դ. Վորոբյով Պ. Մ. Գանժա Գ. Մ. Գրաչով Ի. Լ. Իգումնով Դ. Ա. Կոնովալով Ա. Պ. Կոնցեդալով Ա. Գ. Կոսուլին Վ. Ա. Լակոմկին Ն. Մ. Լոպազով Գ. Գ. Տրոցենկո Մ. Ն. Ուսենկո Գ. Ս. Չերվյակով Վ. Ա. Նամյատով Ա. Ի.
Հեռավորությունը քաղաքի կենտրոնից 4,45 կմ է ։
Ծանոթագրություններ
Կատեգորիա:Կրասնի Սուլինի տեսարժանություններ Կատեգորիա:1958 հիմնադրումներ
Անդրիանովկա (գյուղ, Ալշեևսկի շրջան)
Անդրիանովկա (Андриановка, Андриановка), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 58 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ալշեևսկի շրջանի բնակավայրեր
Արեգ Լուսինյան
Արեգ Հակոբի Լուսինյան, հայ կոմպոզիտոր, ՀՀ արվեստի վաստակավոր գործիչ (2011)։
Հայ տնտեսագետ Լուսինե Լուսինյանի հայրը։
Կենսագրություն
1952-1956 թվականներին սովորել է Երևանի Ռոմանոս Մելիքյանի անվան երաժշտական ուսումնարանում` Էդվարդ Միրզոյանի կոմպոզիցիայի դասարանում, 1956-1961 թվականներին` Երևանի Կոմիտասի անվան պետական կոնսերվատորիայում` Գրիգոր Եղիազարյանի, Ղազարոս Սարյանի կոմպոզիցիայի դասարաններում։
1953-2004 թվականներին դասավանդել է Երևանի պետական հումանիտար քոլեջի (նախկինում` Ն. Օստրովսկու անվան) «Երաժշտական կրթություն» մասնագիտության առարկաների (տեսություն և նվագարաններ) դասախոս, 1992-2003 թվականներին՝ ամբիոնի վարիչ։ 1962-1964 թվականներին համատեղության կարգով դասավանդել է Երևանի Ռոմանոս Մելիքյանի անվան երաժշտական ուսումնարանում։
1969-1970 թվականներին եղել է Հայաստանի կոմպոզիտորների միության վարչության պատասխանատու քարտուղարը։ 1971 թվականից դասավանդում է Երևանի Խաչատուր Աբովյանի անվան պետական մանկավարժական համալսարանի երաժշտության տեսության, դասավանդման մեթոդիկայի և նվագարանների ամբիոնում, 2000 թվականից` պրոֆեսոր ։ 1966 թվականից եղել է ԽՍՀՄ կոմպոզիտորների միության անդամ։ 1996 թվականից` Հայաստանի կոմպոզիտորների և երաժշտագետների միության անդամ ։
Երկար տարիներ եղել է Հանրապետական նախադպրոցական գիտամեթոդական կաբինետի երաժշտական բաժնի նախագահ։ 1985 թվականից` աշխատանքի վետերան։ 2000 թվականից` Հումանիտար քոլեջի պրո‎ֆեսորի պաշտոնակատար։
2003 թվականին Լուսինյանին շնորհվել է ՀՊՄՀ-ի դոցենտի գիտական կոչում` «Երաժշտական արվեստ» մասնագիտությամբ, իսկ 2005 թվականին նա արժանացել է ՀՊՄՀ-ի պրո‎ֆեսորի գիտական կոչման` «Երաժշտական արվեստ» մասնագիտությամբ։
Հեղինակել և տպագրել է երաժշտությանը վերաբերող մի շարք գործեր՝ «Երաժշտությունը մանկապարտեզում» ձեռնարկ, «Լարային կվարտետ թիվ 1», «Լույսը հաղթության», «Հայկական ժողովրդական մեղեդիների մշակումներ», 5-րդ, 6-րդ և 7-րդ դասարանների Երաժշտություն առարկայի դասագրքեր և դրանց ձեռնարկը, «Աֆորիզմներ և փիլիսոփայական մտորումներ» և այլն ։
Ստեղծագործական ուղի
Արեգ Լուսինյանը մեծակտավ, կամերային-գործիքային, վոկալ երկերի, ինչպես նաև մանուկների ու պատանիների համար գրված բազմաթիվ ստեղծագործությունների հեղինակ է։ Հրատարակված 76 հեղինակային և շուրջ 200 (Երևանում, Մոսկվայում, Բեյրութում, Կիևում, ԱՄՆ-ում, Թեհրանում) ժողովածուներում հազարի հասնող ստեղծագործությունների հեղինակ է։
Հայաստանի հանրային ռադիոյի ոսկե ‎ֆոնդում ներառված են նրա 300 ստեղծագործությունների ձայնագրությունները։ Կան ձայնագրություններ նաև այլ երկրների ռադիո‎ֆոնդերում։ Կոմպոզիտորի ստեղծագործություններից մի քանիսը զետեղված են նաև խորհրդային «Մելոդիա» ‎ֆիրմայի թողարկած ձայներիզներում։
Կոմպոզիտորի բազմաթիվ ստեղծագործություններ արժանացել են համամիութենական և հանրապետական տարբեր մրցանակների ու խրախուսական պարգևների։
Արեգ Լուսինյանը երաժշտական մի շարք դասագրքերի, ձեռնարկների ու ժողովածուների համահեղինակ և հեղինակ է։
Նախասիրություններ
Արեգ Լուսինյանը զբաղվում է նաև նկարչությամբ։ Նկարել սկսել է ինը տարեկանում։ Նկարում է գունավոր մատիտով և ջրաներկով։ Նկարները մեղմ, նուրբ գույներով, լուսավորր մանրանկարներ են, հիմնականում` բնանկարներ։
Ստեղծագործություններ
Վոկալ-սիմ‎ֆոնիկ ստեղծագործություններ. Կամերային նվագարանային ստեղծագործություններ. Դաշնամուրային ստեղծագործություններ. Դաշնամուրային շարքեր. Վոկալ ստեղծագործություններ (խմբերգեր, անսամբլներ, զուգերգեր, մեներգեր, ռոմանսներ).
Արտաքին հղումներ
Կատեգորիա:Հայ կոմպոզիտորներ Կատեգորիա:ՀՀ արվեստի վաստակավոր գործիչներ Կատեգորիա:Հայաստանի կոմպոզիտորների և երաժշտագետների միության անդամներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ Կատեգորիա:Կոմպոզիտորներ այբբենական կարգով Կատեգորիա:Ռոմանոս Մելիքյանի անվան պետական երաժշտական քոլեջի շրջանավարտներ
Հայաստանի տարվա ֆուտբոլիստ
Հայաստանի տարվա ֆուտբոլիստ տարեկան մրցանակ, որը տրվում է ազգությամբ հայ ֆուտբոլի։ Հաղթողը ընտրվում է Հայաստանի ֆուտբոլի ֆեդերացիայի անդամների, մարզիչների, մրցավարների, ավագների, Հայաստանի բարձրագույն խմբի ակումբների նախագահների և լրագրողների կողմից։ Նույն ձևով նաև որոշվում է տարվա մարզիչ կոչումը ։
Պատմություն
Հայաստանի ֆուտբոլի ֆեդերացիայի հիմնադրման նույն տարում նաև հիմնվեց տարվա լավագույն ֆուտվոլիստ մրցանակը։ Առաջին մրցանակը շնորհվել է Հայաստանի ֆուտբոլի ազգային հավաքականի ավագ Սարգիս Հովսեփյանին 1992 թվականին։ Հովսեփյանը և Հենրիխ Մխիթարյանից հետո ամենաշատ մրցանակ ստացած ֆուտբոլիստն է։ Արթուր Պետրոսյանը և Արմեն Շահգելդյանը դարձել են մրցանակակիր երկուական անգամ։ Էդգար Մանուչարյանը դարձավ ամենաերիտասարդ ֆուտբոլիստը, ով արժանացել է մրցանակին 2004 թվականին երբ նա 16 տարեկան էր։ Հովսեփյանը դարձավ ամենատարեց ֆուտբոլիստը երբ 2008 թվականին ստացավ մրցանակը, այդ ժամանակ նա 36 տարեկան էր ։
2013 թվականի ֆրանսիացի ֆուտբոլիստ և ՈՒԵՖԱ-ի նախագահ Միշել Պլատինին հայերեն լեզվով հայտարարեց, որ տարվա ֆուտբոլիստը Հենրիխ Մխիթարյանն է ։
Ծանոթագրություններ
Կատեգորիա:Ֆուտբոլը Հայաստանում Կատեգորիա:Հայաստանի մրցանակներ Կատեգորիա:1992 հիմնադրումներ Հայաստանում Կատեգորիա:Ամենամյա իրադարձություններ Հայաստանում
Մժնկերտ Վերին
Մժնկերտ Վերիին, գյուղ Արևելյան Հայաստանում, Կարսի մարզում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Իսրայել Պլյուս
Իսրայել Պլյուս (ערוץ ישראל פלוס‎, Израиль плюс, հայտնի է նաև «9-րդ ալիք» (9-й канал) անվանումով), ռուսերեն լեզվով հեռարձակվող Իսրայելական հեռուստաալիք։ Հեռուստաալիքը հիմնվել է գործարար Լև Լևայեվի կողմից, հեռարձակումը սկսել է 2002 թ. նոյեմբերի 12-ին, երբ Լևայևի ֆինանսական խումբը շահեց ռուսերեն լեզվով հեռուստաալիք հիմնվելու մրցույթը։
Հեռուստաալիքի միջազգային տարբերակը հիմնվել է 2005 թվականին ԱՄՆ-ում (Galaxy26) և Ավստրալիայում (NSS6)։ Այս երկրներում տարածվում է «Իսրայել Պլյուս» անվանումով։ Հեռուստաալիքի հաղորդումները ընդգրկվում են նաև մեկ այլ՝ ամերիկյան ռուսալեզու RTN հեռուստաալիքի եթերացանկում։
2008 թ. սկզբին հեռարձակումը տարածվում է Ռուսաստանում, Ղազախստանում, Մոլդովայում և Բալթյան երկրներում։ 2009 թ,-ից հեռուստաալիքը հասանելի է ռուսաստանյան «Ռադուգա» (ABS1 արբանյակ) արբանյակային տիրույթում։
2009 թվականին հեռուստաալիքը մեկնարկեց տարածումը IPTV համակարգով ԱՄՆ-ի, Կանադայի և Եվրոպայի (հիմնականում Գերմանիայի) տարածքներում։
Ջոջո (երգչուհի)
Ջոաննա Նոել (Ջոջո) Լևեք (Joanna Noëlle "JoJo" Levesque, ), ամերիկացի երգչուհի, երգերի հեղինակ և դերասանուհի։ Մեծանալով Մասաչուսեթսում, երիտասարդ տարիքից սկսել է ելույթ ունենալ երաժշտական մրցույթներում և տաղանդների շոուներում։ 2003 թվականին պրոդյուսեր Վինսենթ Հերբերտը նկատեց նրան այն բանից հետո, երբ Ջոջոն մասնակցեց «Ամենատաղանդավորն Ամերիկայում» հեռուստաշոուին և խնդրեց նրան լսել իր «Blackground Records» ձայնագրման լեյբլի համար։ Նույն տարում նրանց հետ պայմանագիր կնքելով՝ JoJo-ն թողարկեց իր համանուն դեբյուտային ստուդիական ալբոմը հաջորդ տարի՝ 2004 թվականի հունիսին։ Այն զբաղեցրեց չորրորդ տեղը ԱՄՆ-ի Billboard 200-ում. :
Իր դեբյուտային «Leave (Get Out)» սինգլը հայտնվելով ԱՄՆ-ի Billboard Mainstream Top 40 աղյուսակում, Ջոջոյին դարձրեց պատմության մեջ ամենաերիտասարդ մենակատարը, ով գլխավորել է չարթերը 13 տարեկանում ։ Նրա երկրորդ ստուդիական The High Road (2006) ալբոմը ստեղծեց իր առաջին թոփ հնգյակում Billboard Hot 100 հիթը՝ «Too Little Too Late»՝ զբաղեցնելով երրորդ տեղը՝ դառնալով նրա առաջին սինգլը։ Ալբոմը հետագայում արժանացավ ոսկե վավերացման՝ մինչ օրս վաճառվելով ավելի քան երեք միլիոն օրինակով ամբողջ աշխարհում ։ Ձայնագրման լեյբլի հետ ունեցած խնդիրների պատճառով ինքնուրույն թողարկեց երկու միքսթեյփ՝ Can't Take That Away from Me (2010) և Agápē (2012)  : Ջոջոն 2014 թվականին ստորագրեց Atlantic Records-ի հետ և թողարկեց իր առաջին գովազդային ընդլայնված պիեսը III (2015), մինչև իր երրորդ ստուդիական Mad Love (2016) ալբոմը վերջապես դուրս եկավ՝ դառնալով Billboard 200-ում նրա երրորդ լավագույն տասնյակ ալբոմը։ Հաջորդ տարի Ջոջոն լքեց Atlantic-ը և հիմնեց իր սեփական ձայնագրման Clover Music ընկերությունը Warner Records-ի հետ համատեղ, որտեղ նա վերաձայնագրեց և վերաթողարկեց իր դեբյուտային և երկրորդ ալբոմները՝ որպես լեյբլի առաջին նախագիծ 2018 թվականի դեկտեմբերին   :։ JoJo-ի չորրորդ ստուդիական ալբոմը Good to Know թողարկվել է 2020 թվականի մայիսի 1-ին և ստացել դրական արձագանքներ։ Ալբոմի առաջին սինգլը՝ «Man», թողարկվել է 2020 թվականի մարտին։ Այս ալբոմից հետո Ջոջոն թողարկեց իր առաջին Սուրբ Ծննդյան ալբոմը, որը կոչվում էր «December Baby» 2020 թվականի հոկտեմբերին։
Երաժշտական կարիերայից բացի Ջոջոն զբաղվել է նաև դերասանական կարիերայով։ 2006 թվականին նա իր դեբյուտը նկարահանեց էկրանային գեղարվեստական ֆիլմում՝ Aquamarine և R.V. Ռոբին Ուիլյամսի կողքին։ Նա նաև հյուրընկալվել է մի քանի հեռուստատեսային շոուներում՝ սկսած The Bernie Mac Show (2002), American Dreams (2004), Romeo! (2006), Hawaii Five-0 (2011) և Lethal Weapon (2017): Մյուս ֆիլմերը, որոնցում նկարահանվել է Ջոջոն դրանք են Հոլիվուդյան աստղի իրական խոստովանությունները (2008) և G.B.F. (2013).
Մինչև 2007 թվականը Ջոջոն վաճառել էր ավելի քան յոթ միլիոն ձայնագրություններ ամբողջ աշխարհում, ներառյալ 2,1 միլիոն ալբոմ և չորս միլիոն թվային ներբեռնումներ միայն Միացյալ Նահանգներում ։
Վաղ կյանք
Ջոաննան ծնվել է 1990 թվականի դեկտեմբերի 20-ին, Վերմոնտ նահանգի Բրատլբորո քաղաքում, բայց մեծացել է Քինում, Նյու Հեմփշիրում և Ֆոքսբորոյում։ Նա ունի իռլանդական, լեհական և ֆրանսիական ծագում։ Նա մեծացել է Ֆոքսբորոյում մեկ սենյականոց բնակարանում՝ ցածր եկամուտ ունեցող ընտանիքում ։ Նրա հայրը՝ Ջոել Մորիս Լևեսկը (հունվարի 8, 1955 - նոյեմբերի 14, 2015), սիրում էր երգել, իսկ մայրը՝ Դիանա Լևեսկը (ծն. Բլագդեն) երգում էր կաթոլիկ եկեղեցու երգչախմբում և սովորում երաժշտական ​​թատրոնում JoJo's parents divorced when she was four years old, and she was raised as an only child by her mother. ։ Ջոջոյի ծնողները բաժանվել են, երբ նա չորս տարեկան էր, և նա որպես միակ երեխա մնացել է մոր մոտ[17]: Ջոջոո անունը մանկուց եղել է մականունը ։
Մանուկ հասակում Ջոջոն լսում էր, երբ մայրը կատարում էր օրհներգեր։ Նա սկսեց երգել, երբ երկու տարեկան էր՝ ընդօրինակելով ամեն ինչ՝ մանկական ոտանավորներից մինչև R&B, ջազ և սոուլ մեղեդիներ։ Մանուկ հասակում Ջոջոն հաճույքով հաճախում էր բնիկ ամերիկացիների փառատոներին և խաղում էր տեղական պրոֆեսիոնալ թատրոններում
Յոթ տարեկանում Ջոջոն հայտնվեց Բոստոնում «Երեխաներն ասում են ամենադժվար բաները. ճանապարհին» հեռուստաշոուում ամերիկացի կատակերգու և դերասան Բիլ Քոսբիի հետ և նա երգեց երգչուհի Շերի երգը։ «Destination Stardom» հեռուստատեսային շոուում լսումներից հետո Ջոջոն երգեց Արետա Ֆրանկլինի 1967 թվականի «Respect» և «Chain of Fools» հիթը։[21] Շուտով նրա հետ կապվեց Օփրա Ուինֆրիի շոուն՝ հրավիրելով նրան ելույթ ունենալու ։ Տասնմեկ տարեկանում նա ելույթ ունեցավ Մորիում 2002 թվականի «Տաղանդով երեխաներ» դրվագի ժամանակ ։
1998–2005։ Սկիզբ
2005 թվականին Ջոջոն մասնակցեց «Come Together Now» բարեգործական սինգլին՝ 2004 թվականի ասիական ցունամիի և 2005 թվականի Կատրինա փոթորկի զոհերի համար։ Այդ տարի առաջին տիկին Լորա Բուշը նրան խնդրեց ելույթ ունենալ 2004 թվականի Սուրբ Ծննդյան հատուկ տոնակատարությանը Վաշինգտոնում, որը հեռարձակվում էր TNT-ով և վարում էին դոկտոր Ֆիլը և նրա կինը՝ Ռոբին Մաքգրոն ։ Ջոջոն վարել և ելույթ է ունեցել Hope Rocks համերգին 2005 թվականին՝ ի նպաստ «Հույսի քաղաք» ազգային բժշկական կենտրոնի, և 2006թ. հեռուստաընկերության ուղեցույցի ալիքի հետ միասին վարել է Գրեմմի մրցանակաբաշխության հետհաշվարկը։ 2005 թվականին նրան առաջարկվեց դեր խաղալ «Disney Channel»-ի Հաննա Մոնտանա հեռուստասերիալում, սակայն նա մերժեց դերը՝ հօգուտ իր երաժշտական ​​կարիերայի զարգացման ։
2006–2009. Բարձր ճանապարհ, դերասանական և լեյբլի հետ անախորժություններ
2006 թվականին Ջոջոն նկարահանվեց Էմմա Ռոբերթսի և Սառա Փեքսթոնի հետ «Ակվամարին» ֆիլմում՝ Հեյլիի դերում։ Նրա երկրորդ խոշոր ֆիլմը՝ RV, կատակերգություն Ռոբին Ուիլյամսի մասնակցությամբ, էկրան բարձրացավ 2006 թվականի ապրիլի 28-ին։
Նրա երկրորդ ալբոմը՝ «The High Road», թողարկվել է 2006 թվականի հոկտեմբերի 17-ին ։ Այն հիմնականում դրական արձագանքներ է ստացել։ 2006 թվականի ամռանը թողարկվեց երկրորդ ալբոմի առաջատար սինգլը՝ «Too Little Too Late», որը գերազանցեց Billboard Hot 100 չարթի լավագույն եռյակի ռեկորդը՝ մեկ շաբաթվա ընթացքում 66-րդ համարից տեղափոխվելով երրորդ; Այս ռեկորդը նախկինում պատկանում էր Մրայա Քերին իր 2001 թվականի «Loverboy» սինգլով, որը 60-րդ համարից դարձավ երկրորդ ։ Ալբոմի երկրորդ սինգլը՝ «How to Touch a Girl», ավելի քիչ հաջողություն ունեցավ։ Այն հայտնվել է Billboard Hot 100-ից դուրս և զբաղեցրել 76-րդ հորիզոնականը Billboard Pop 100-ում։ «Anything»-ը թողարկվել է որպես երրորդ սինգլ, որը քիչ հաջողություն է ունեցել ։ Ալբոմը վաճառվել է ավելի քան 550,000 օրինակով և RIAA-ի կողմից 2006 թվականի դեկտեմբերին արժանացել է ոսկե վկայականի ։
2007 թվականի հուլիսի 20-ին Ջոջոյի «Beautiful Girls» տարբերակը, հայտնվեց համացանցում՝ «Beautiful Girls Reply» վերնագրով ։ Մեկ ամիս անց այն հայտնվեց Billboard Rhythmic Top 40 չարթում երեսունիններորդ հորիզոնականում։ 2007 թվականի վերջին Ջոջոն հայտարարեց, որ ինքը երգեր է գրելու իր երրորդ ալբոմի համար, որը կթողարկվի, երբ նա դառնա 18 տարեկան. She said she wanted her fans to "see growth" in her music. ։
2008 թվականի ապրիլին տված հարցազրույցում Ջոջոն հայտարարեց, որ ինքը գրում և պատրաստում է առաջիկա ալբոմ Բոստոնում և Ատլանտայում ։ 2008 թվականի օգոստոսի 30-ին Ջոջոն տեղադրեց «Can't Believe It» երգի իր տարբերակը, որն ի սկզբանե կատարել էր T-Pain-ը։ 2009 թվականի հունիսի 3-ին Ջոջոն իր YouTube-ի օգտահաշվում նշեց, որ սպասում է իր ձայնագրման լեյբլին, որպեսզի ստորագրի իր ալբոմի թողարկման պայմանագիրը ։ Մի քանի ամսվա ընթացքում նրա երգերից գրեթե 20-ը արտահոսեցինհայտնվեցին YouTube-ում։ 2009 թվականի օգոստոսին հաղորդվեց, որ Ջոջոն Նյու Յորքում դատական ​​հայց է ներկայացրել իր Da Family Entertainment ձայնագրման լեյբլի դեմ նրան երաժշտական ​​անորոշության մեջ դնելու համար։ Հաղորդվում է, որ նա 500,000 դոլար է խնդրել իր անախորժությունների և պայմանագրից ազատվելու համար ։ Նա ազատվեց իր պայմանագրից 2009 թվականի հոկտեմբերին և գործարք կնքվեց Blackground Records-ի հետ։
2009 թվականի վերջին Ջոջոն հայտնվեց Timbaland-ի Shock Value II-ում որպես արտիստ «Lose Control» երգում։ Նա նաև հանդես եկավ որպես ֆոնային վոկալիստ «Timothy Where You Been» նույն ալբոմից ավստրալիական Jet խմբի հետ ։ Սեպտեմբերի 10-ին Ջոջոն հայտնեց, որ ինքը կմեկնի Տորոնտո՝ նկարահանելու Լոլա Դուգլասի «Հոլիվուդյան աստղի իսկական խոստովանությունները» փոքր էկրանին և խաղալու Մորգան Քարթերի դերը՝ Վալերի Բերտինելլիի և Շենա Գրայմսի հետ։ Այն հեռարձակվել է Lifetime Television հեռուստաալիքով 2008 թվականի օգոստոսի 9 -ին, իսկ DVD սկավառակով թողարկվել է 2009 թվականի մարտի 3 -ին ։
2010–2013. «Can't Take That Away from Me» և «Agápē»
«Can't Take That Away from Me» թողարկվեց որպես Ջոջոյի առաջին միքսթեյփը 2010 թվականի սեպտեմբերին և թողարկեց «In the Dark» սինգլը։ 2010 թվականի վերջին Ջոջոն հանդես եկավ Քերի Հիլսոնի և Քլինթոն Սփարկսի երաժշտական ​​տեսահոլովակներում ։ 2011 թվականի հունվարին Ջոջոն նկարահանվեց CBS-ի Hawaii Five-0 հաղորդաշարի մի դրվագում՝ որպես Քորթնի Ռասել, ցունամիի նախազգուշացման կենտրոնի գիտնականի դուստր, ով անհետանում է Հոնոլուլուի ափին հարվածող մեծ փոթորիկի նախօրեին ։ 2011 թվականի փետրվարին Ջոջոն YouTube-ում տեսահոլովակ տեղադրեց՝ հայտարարելով, որ տեսահոլովակ է նկարահանում իր «The Other Chick» երգի համար, և որ ալբոմի անվանումը փոխել է «All I Want Is Everything»-ից «Jumping Trains»։ 2011 թվականի հունիսին նա թողարկեց ռեփեր Դրեյքի «Marvin's Room» երգի ռեմիքսը, որը վերանվանվեց «Marvin's Room (Can't Do Better)»։ Ջոջոն երգը վերագրել է կանացի տեսանկյունից՝ արտահայտելու իր վրդովմունքը նախկինի և նրա ենթադրյալ նոր ընկերուհու նկատմամբ։ Ինքը՝ Դրեյքը, իր երախտագիտությունը հայտնեց նրա մեկնաբանության համար ։
2011 թվականի օգոստոսի 29-ին «Disaster»-ը թողարկվեց ԱՄՆ ռադիոյի համար։ «Disaster»-ը առաջին անգամ հայտնվեց Billboard Hot 100-ում՝ 87-րդ հորիզոնականում, բայց հաջորդ շաբաթ դուրս եկավ չարթից։ Ի աջակցություն սինգլի, նա բացեց Joe Jonas & Jay Sean Tour-ը ։ Ջոջոն կատարեց երգի իր առաջին հեռուստատեսային կատարումը Good Day Dallas-ին սեպտեմբերի 29-ին, ավելի ուշ հանդես եկավ փոքրիկ գովազդային շրջագայությամբ «Pinktober»-ի համար՝ հոկտեմբեր ամսվա ընթացքում կրծքագեղձի քաղցկեղի հետազոտության համար գումար հավաքելու նպատակով :։ Երգի ​​տեսահոլովակի պրեմիերան տեղի ունեցավ Ջոջոյի կայքում 2011 թվականի նոյեմբերին ։ 2011 թվականի օգոստոսին Ջոջոն գովազդային պայմանագիր կնքեց HeartSoul-ի հետ՝ դառնալով նրանց աշուն/ձմեռ հավաքածուի նոր դեմքը ։ 2011 թվականի դեկտեմբերին պայմանագիր կնքեց մաշկի խնամքի Clearasil ապրանքանիշի հետ՝ դառնալով Clearasil's PerfectaWash-ի նոր ներկայացուցիչը ։
2012 թվականի հոկտեմբերին Ջոջոն ընտրվեց և սկսեց աշխատել G.B.F ֆիլմի վրա ։ Ջոջոն նկարահանվել է Սոլեդադ Բրաունշտեյնի դերը, ով Գեյ Սթրեյթ դաշինքի նախագահն է ։ Ֆիլմը նկարահանվել է Լոս Անջելեսում 18 օրվա ընթացքում ռեժիսոր Դարեն Սթայնի կողմից[62]։ 2012 թվականի սկզբին Ջոջոն շրջագայեց Big Time Rush-ի հետ իրենց Better with U շրջագայությանը In early 2012, JoJo toured with Big Time Rush for five dates of their Better with U Tour. :
Այն բանից հետո, երբ 2012-ի վերջին Blackground Records-ը կորցրեց իր բաշխման գործարքը Interscope Records-ի պատճառով, ինչի հետևանքով կրկին հետաձգվեց ալբոմի թողարկումը, Ջոջոն սկսեց նոր երգեր ձայնագրել հատուկ նոր միքսթեյփի համար, որը թողարկվելու էր մինչև տարեվերջ ։ 2012 թվականի նոյեմբերի 15-ին նա հայտարարեց միքսթեյփի թողարկման մասին՝ «Agápē» վերնագրով, որը հունարեն նշանակում է «անվերապահ սեր» ։ Ի պաշտպանություն միքսթեյփի՝ Ջոջոն սկսեց իր առաջին գլխավոր շրջագայությունը հյուսիսամերիկյան «The Agápē Tour» ։ «We Get By»-ը թողարկվել է որպես միքսթեյփի գլխավոր սինգլ 2012 թվականի նոյեմբերի 15-ին ։ «André»-ն թողարկվել է որպես երկրորդ սինգլ միքսթեյփից 2012 թվականի նոյեմբերի 30-ին, իսկ երգի տեսահոլովակի պրեմիերան կայացել է 2013 թվականի մարտի 21-ին Complex ամսագրի միջոցով ։
2014–2018. Լեյբլի փոփոխություններ, «III.», «Mad Love» և ալբոմների վերաթողարկում
2015 թվականի օգոստոսի 20-ին Ջոջոն թողարկեց երեք սինգլ միաժամանակ «III»-ում։ Ընդլայնված պիես, որը նա անվանեց «եռանկյուն», որպես իր երրորդ ստուդիական ալբոմի նախադիտում ։ Ի աջակցություն թողարկման՝ Ջոջոն սկսեց «I Am JoJo Tour»-ը՝ իր առաջին համաշխարհային շրջագայությունը 2015 թվականի նոյեմբերին։ 2015 թվականի դեկտեմբերի 18-ին Ջոջոն թողարկեց «#LoveJo»-ի շարունակությունը՝ «#LoveJo2» վերնագրով ։
2016 թվականի հունիսին Fifth Harmony-ն հայտարարեց, որ Ջոջոն կլինի իրենց 7/27 շրջագայության բացմանը ։ 2016 թվականի հուլիսի 27-ին Ջոջոն թողարկեց «Fuck Apologies» գլխավոր սինգլը՝ ռեփեր Վիզ Խալիֆայի մասնակցությամբ։ «Mad Love» երրորդ ստուդիական ալբոմը թողարկվել է 2016 թվականի հոկտեմբերի 14-ին՝ «The High Road»-ի թողարկումից տասը տարի անց ։ Ալբոմը մտավ Billboard 200 չարթում և զբաղեցրեց 6-րդ հորիզոնականը ։ 2017 թվականի հունվարին Ջոջոն սկսեց Mad Love շրջագայությունը՝ չորս ամիս տևողությամբ Հյուսիսային Ամերիկայում և Եվրոպայում ։
2017 թվականի օգոստոսին Ջոջոն հայտարարեց իր հեռանալու մասին լեյբլից՝ համատեղ հայտարարելով իր նոր երաժշտական ​​ձեռնարկության՝ Clover Music-ի մասին ։ 2018 թվականի ապրիլին նա հայտարարեց Leaks, Covers, & Mixtapes շրջագայության մասին, որը սկսվեց մայիսի 29-ին ։ 2018 թվականի դեկտեմբերի 20-ին, իր ծննդյան 28-րդ տարեդարձին, Ջոջոն հայտարարեց, որ մտադիր է վերաթողարկել իր առաջին ալբոմը՝ ձայնագրված վոկալով ։ Հաջորդ օրը Ջոջոն վերաթողարկեց իր դեբյուտային ալբոմը և «The High Road»-ը, ինչպես նաև իր «Demonstrate» և «Disaster» սինգլները՝ բոլորը վերաձայնագրված վոկալներով և մի փոքր վերամշակված  ։:
2019–ներկա։ Տեղափոխվելը Warner և «Դիմակավորված երգչուհին»
2019 թվականի փետրվարի 12-ին Ջոջոն հայտարարեց «Say So» սինգլի թողարկման մասին, որում մասնակցում է R&B երգիչ-երգահան ՓիՋեյ Մորտոնը ։ 2019 թվականի հոկտեմբերի 10-ին Instagram-ով Ջոջոն հայտարարեց, որ կթողարկի «Joanna» սինգլը կեսգիշերին, որի պրեմիերան կցուցադրվի հաջորդ օրը ։ Հոկտեմբերի 25-ին Ջոջոն համագործակցեց Չիկայի հետ «Sabotage» սինգլի համար, որը նախատեսված էր լինել նրա հաջորդ ալբոմի առաջին սինգլը ։
Ջոջոն հայտարարեց նոր ալբոմի մասին՝ «Good to Know», որը թողարկվեց 2020 թվականի մայիսի 1-ին։ Ալբոմի շրջագայությունը պետք է սկսվեր 2021 թվականի ապրիլին։ 2020 թվականի օգոստոսի 3-ին հայտարարեց «What U Need» սինգլի մասին։ Այն թողարկվել է 2020 թվականի օգոստոսի 7-ին՝ որպես «Good to Know»-ի լյուքս տարբերակի գլխավոր սինգլ, որը հաջորդել է 2020 թվականի օգոստոսի 28-ին ։ 2020 թվականի հոկտեմբերի 2-ին նա թողարկեց «The Change» երգը, որը գրվել է Դայան Ուորենի կողմից՝ ծառայելու որպես Ջո Բայդենի 2020 թվականի նախագահական քարոզարշավի պաշտոնական օրհներգ ։ Նրա առաջին տոնական ալբոմը՝ «December Baby»-ն թողարկվել է նույն թվականի հոկտեմբերի 30-ին ։
2021 թվականի հունվարին Ջոջոն չեղյալ հայտարարեց «Good to Know» շրջագայությունը՝ COVID-19 համաճարակի շարունակական բնույթի պատճառով։ Նա նաև հայտարարեց, որ ծրագրում է հյուրախաղեր կատարել 2022 թվականին՝ վեցերորդ ստուդիական ալբոմը թողարկելուց հետո ։ Ավելի ուշ՝ 2021 թվականին, Ջոջոն մասնակցեց «Դիմակավորված երգչուհին» հինգերորդ սեզոնին «Սև կարապ» դերում։ 2021 թվականի օգոստոսի 17-ին նա հայտարարեց իր առաջին նախագծի` «Trying Not to Think About It» 12 երգով EP-ի մասին, որի առաջին սինգլը «Worst (I Assume)»-ն է ։ EP-ն թողարկվեց 2021 թվականի հոկտեմբերի 1-ին, որին հաջորդեց շրջագայությունը ։ Հայտարարվեց, որ նրա օրիգինալ դեբյուտային ալբոմը և «The High Road»-ը կվերահրատարակվեն 2021 թվականի սեպտեմբերի 24-ին Blackground Records-ի և Empire Distribution-ի միջոցով, բայց Ջոջոն իր երկրպագուներին խրախուսեց չլսել այն օրիգինալ նախագծերում հեղինակային երգերի բացակայության պատճառով ։
Անձնական կյանք
Ջոջոն ապրել է Էջուոթերում (Նյու Ջերսի) իր մոր հետ մինչև 18 տարեկանը, երբ նա միայնակ տեղափոխվեց Բոստոն մեկ տարով։ Նա այժմ բնակվում է Լոս Անջելեսում ։
Ջոջոն հանդիպել է ամերիկացի ֆուտբոլիստ Ֆրեդի Ադուի հետ 2005 թվականի մայիսից մինչև 2006 թվականի սեպտեմբերը ։ Զույգը ծանոթացել է MTV-ի Fake ID Club շոուի ժամանակ, երբ Ջոջոն վարում էր այն։ 2006 թվականի նոյեմբերին The Washington Post-ը հայտնեց, որ զույգը բաժանվել է։
2009թ. օգոստոսին Ջոջոն ավարտեց ավագ դպրոցը և հայտարարեց, որ պետք է կենտրոնանա ապագա ծրագրերի վրա ։ Նա ընդունվեց Հյուսիսարևելյան համալսարան, բայց չհաճախեց։ Նա մտածում էր մշակութային մարդաբանության մեջ մասնագիտանալու մասին ։